**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. SAUSIO 31 D. SPRENDIMO NR. T2-14 „DĖL VALSTYBINĖS ŽEMĖS NUOMOS MOKESČIO ADMINISTRAVIMO TVARKOS“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti galiojantį Valstybinės žemės nuomos mokesčio administravimo tvarkos aprašą (toliau – Tvarkos aprašas), patvirtintą Klaipėdos miesto savivaldybės tarybos 2013 m. sausio 31 d. sprendimu Nr. T2-14.

Tvarkos apraše nustatyta žemės nuomos mokesčio nepriemokos suma, kada yra siunčiamas skolininkui priminimas apie nesumokėtą sumą, kada priminimas siunčiamas neregistruotu ir registruotu laišku bei nustatyta suma, kada perduodami skolininko duomenys teisminiam išieškojimui:

1.1. Tvarkos aprašo 51 punkte dėl priminimo siuntimo mokesčio mokėtojui buvo nustatyta nepriemokos suma nuo 100 Lt, tai perskaičiuojame į 30 Eur (100/3,4528 = 28,96 Eur);

1.2. Tvarkos aprašo 511  punkte dėl priminimo siuntimo mokesčio mokėtojui neregistruotu laišku buvo nustatyta nepriemokos suma iki 5000 Lt, tai perskaičiuojame į 1450 Eur (5000/3,4528 = 1448,10 Eur); registruotu laišku – virš 5000 Lt, tai perskaičiuojame į 1450 Eur (5000/3,4528 = 1448,10 Eur);

1.3. Tvarkos aprašo 53 punkte dėl dokumentų perdavimo teisminiam skolos išieškojimui buvo nustatyta nepriemokos suma didesnė kaip 100 Lt, tai perskaičiuojame į 30 Eur (100/3,4528 = 28,96 Eur).

Mokesčio mokėtojams Tvarkos apraše nustatomos sumos eurais įtakos neturės, nes šios sumos nustatytos tik žemės nuomos mokesčio nepriemokos išieškojimo administravimo tikslais.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos Respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

PRIDEDAMA. Valstybinės žemės nuomos mokesčio administravimo tvarkos aprašo lyginamasis variantas, 6 lapai.

Mokesčių skyriaus vedėja Jolanta Uptienė